# מאדאם סול-טה-ואן

מאדאם סול-טה-ואן
Madame Sul-Te-Wan|  |
|
לידה |
7 במרץ 1873 לואיוויל, ארצות הברית  |
|
פטירה |
1 בפברואר 1959 (בגיל 85) וודלנד הילס, ארצות הברית  |
|
מקום קבורה |
בית הקברות ולהאלה ממוריאל פארק  |
|
שם לידה | Nellie Crawford  |
|
מדינה |
ארצות הברית  |
|
תקופת פעילות |
מ-1915  |
|
בן זוג | רוברט ריד קונלי  |
|
ילדים |
אונסט קונלי  |
|
פרסים והוקרה |
היכל התהילה של הקולנוענים השחורים (1986)  |
| **פרופיל ב-IMDb** |
|   |

**מאדאם סול-טה-ואן** (באנגלית: **Madame Sul-Te-Wan**; נולדה בשם **נלי קרופורד** ‏(**Nellie Crawford**);‏ 7 במרץ 1873 – 1 בפברואר 1959) הייתה שחקנית במה, קולנוע, וטלוויזיה אפריקאית-אמריקאית. בת לעבדים משוחררים, היא החלה את הקריירה שלה בתחום הבידור בסיבובי הופעות בחוף המזרחי עם מגוון להקות תיאטרון, ואז היא עברה לקליפורניה כדי להצטרף לתעשיית הקולנוע המתפתחת. היא נודעה בתור שחקנית אופי, והופיעה בסרטים בעלי פרופיל גבוה כגון "הולדתה של אומה" (1915) ו"אי-סובלנות" (1916), וצלחה בקלות את המעבר לסרטי קול.

הקריירה שלה ארכה כשבעה עשורים, ובשנת 1986, היא הוכנסה להיכל התהילה של הקולנוענים השחורים. סול-טה-ואן הייתה האפריקאית-אמריקאית הראשונה, מכל מגדר, לחתום על חוזה עם אולפן ולהשתתף כשחקנית מובילה בסרטים.

## ביוגרפיה

**נלי קרופורד** נולדה בלואיוויל, קנטאקי, שבארצות הברית, להורים שהיו עבדים משוחררים - קליאון דה לונדה וסילאס קרופורד. אביה עזב את המשפחה בתחילת חייה, ואמה הפכה לכובסת בלואיוויל עבור שחקניות התיאטרון שם. נלי הצעירה הייתה מוקסמת מהחזרות שזכתה לצפות בהן במסגרת עבודתה של אמה. פעם אחת, שתי שחקניות לבנות סידרו לה כניסה לתחרות כישרונות, והיא זכתה במקום הראשון. כשהגיע לגיל בגרות, היא עברה לסינסינטי, אוהיו עם אמה, והצטרפה ללהקת תיאטרון, Three Black Cloaks, והחלה להיקרא "קריאול נל". עם הזמן, היא הקימה להקות תיאטרון משלה, ותיירה ברחבי החוף המזרחי בהופעותיה. בתקופה זו אימצה את השם "מאדאם סול-טה-ואן". לאחר שעברה לקליפורניה, מאדאם סול-טה-ואן החלה את הקריירה הקולנועית שלה בתפקידים ללא קרדיט בסרטו הקלאסי והידוע לשמצה של ד. וו. גריפית', "הולדתה של אומה" ב-1915, ובסרט האפי "אי-סובלנות" ב-1916.

בשנת 1910, נישאה סול-טה-ואן לרוברט ריד קונלי. היו להם שלושה בנים, אך קונלי נטש את משפחתו כאשר הילד השלישי היה בן שלושה שבועות. שניים מבניה, אודל ואונסט קונלי, היו לשחקנים והופיעו במספר סרטים, חלקם בהשתתפות אמם.

## קריירה קולנועית מוקדמת

בעקבות תפקידיה בסרטיו של גריפית, מאדאם סול-טה-ואן שיחקה ב-1916 בתפקיד בסרט הדרמה  *The Children Pay* עם ליליאן גיש הצעירה, ובשנת 1917 השתתפה בסרט *Stage Struck* עם דורותי, אחותה של גיש.

במהלך שנות ה-1910 וה-1920, מאדאם סול-טה-ואן ביססה את עצמה בתור דמות מוכרת לציבור, כשהיא לרוב הופיעה בתפקידי "מאמי" (דמויות סטראוטיפיות של נשים שחורות כשפחות או משרתות). היא שיחקה לצד שחקנים מובילים של עידן הסרט האילם, כגון טום מיקס, לאטריס ג'וי, מאט מור, מילדרד האריס, הארי קארי, רוברט הארון, ומיי מארש. בין תפקידיה המוכרים של התקופה, הקומדיה משנת 1927 בבימויו של באסטר קיטון, *College*, ובשנת 1929 הסרט בבימויו של אריך פון שטרוהיים, *Queen Kelly*, בכיכובה של גלוריה סוונסון.

עם בוא עידן סרטי הקול, מאדאם סול-טה-וואן עשתה את המעבר בקלות יחסית, והמשיכה להופיע בלהיטים של התקופה לצד הכוכבים הבולטים, כמו קונרד נייגל, ברברה סטנוויק, פיי ריי, ריצ'רד ברתלמס, ג'יין ויימן, לואיז ריינר, מלווין דאגלס, לוסיל בול, ורוניקה לייק וקלודט קולבר. עם זאת, כאישה שחורה בעידן של ההפרדה הגזעית, היא באופן עקבי הוגבלה לתפקידים יחסית קטנים או שוליים, כמו תפקידי אסירות, נשים "ילידיות", או משרתות, כגון תפקידה בתור המשרתת הילידית בשובר הקופות משנת 1933 "קינג קונג". אך למרות המגבלות של התעשייה עבור שחקנים אפריקאים-אמריקאים, סול-טה-ואן עבדה באופן עקבי לאורך שנות ה-1930 וה-1940.

בשנת 1937, סול-טה-ואן לוהקה באחד התפקידים הנודעים שלה, בתור טיטובה בסרט *Maid of Salem*, דרמטיזציה של אירועי ציד המכשפות בסיילם של 1692. בסרט כיכבו קלודט קולבר, פרד מקמורי, גייל סונדרגארד, פדרו דה קורדובה, ולואיז דרסר. הסרט היה להצלחה מסחרית, וסול-טה-ואן זכתה לשבחים מן המבקרים על ביצועיה.

## קריירה מאוחרת

ב-12 בספטמבר 1953, נערך משתה לכבודה של סול-טה-ואו בהוליווד. בין כ-200 האורחים היו שחקנים ידועים של התקופה, במאים ומנהלי אולפנים.

בשנת 1954, סול-טה-ואן הופיעה בדרמה המוזיקלית של אוטו פרמינגר, "כרמן ג'ונס" מול דורותי דנדרידג', הארי בלפונטה, דיאן קארול, ופרל ביילי בתור סבתה של דנדרידג'. הסרט, שכלל צוות שחקנים שכמעט כולו שחור, איפשר לסול-טה-ואן לחרוג מהדמויות הסטריאוטיפיות שגילמה במשך כארבעה עשורים, ולשחק בתפקיד בעל עומק. החיבור בין דנדרידג' וסול-טה-ואן כסבתא ונכדתה הוליד שמועות שסול-טה-ואן היא אכן סבתה של דנדרידג', אך בפועל אין יחסי קרבת משפחה בין שתי הנשים.

בגיל 77, סול-טה-ואן נישאה בפעם השנייה, למעצב הפנים הצרפתי אנטון אבנתור. נישואיהם נמשכו שלוש שנים. במהלך שנות ה-1950, כשהיא בשנות ה-80 שלה לחייה, היא המשיכה להופיע על המסך במספר סרטים שזכו לתשבחות, אם כי בשלב זה תפקידיה היו בעיקר קטנים ולעיתים ללא קרדיט. תפקידה האחרון היה בשנת 1958 בסרט ההרפתקאות של אנתוני קווין, *The Buccaneer*, בכיכובם של יול ברינר וצ'רלטון הסטון.

## מותה

ב-1 בפברואר 1959, מאדאם סול-טה-ואן נפטרה כתוצאה משבץ מוחי בגיל 85, בבית הגמלאים של שחקני הקולנוע בוודלנד הילס, קליפורניה. היא נקברה בבית העלמין ולהאלה ממוריאל פארק בצפון הוליווד, לוס אנג'לס, קליפורניה.

## מורשת

מאדאם סול-טה-ואן הוכנסה להיכל התהילה של הקולנוענים השחורים ב-1986.

## פילמוגרפיה

| Year | Title | Role | Notes |
| --- | --- | --- | --- |
| 1915 | *The Cause of It All* | Mary - the Hotel Cook |  |
| 1915 | הולדתה של אומה | אישה שחורה (המציקה לד"ר קמרון) | ללא קרדיט |
| 1916 | *Hoodoo Ann* | Black Cindy | ללא קרדיט |
| 1916 | אי-סובלנות | הנערה בשוק הנישואים (הסיפור הבבלי) | ללא קרדיט |
| 1916 | *The Children Pay* |  | ללא קרדיט |
| 1917 | *Stage Struck* |  | ללא קרדיט; also known as **Stagestruck** |
| 1918 | *Old Wives for New* | Viola's Maid | ללא קרדיט |
| 1918 | *Who's Your Father?* | Black Mother | ללא קרדיט |
| 1920 | *Why Change Your Wife?* | Sally's Maid | ללא קרדיט |
| 1922 | *Manslaughter* | Prison Inmate | ללא קרדיט |
| 1924 | *The Lightning Rider* | Mammy |  |
| 1925 | *The Narrow Street* | Easter |  |
| 1925 | *The Golden Bed* | Boarding House Maid | ללא קרדיט |
| 1927 | *College* | Cook | ללא קרדיט |
| 1927 | *Uncle Tom's Cabin* | Slave at Wedding | ללא קרדיט |
| 1929 | *Queen Kelly* | Kali Sana - Aunt's Cook | ללא קרדיט |
| 1929 | *The Carnation Kid* | The Maid | ללא קרדיט |
| 1930 | *Sarah and Son* | Ashmore's Maid | ללא קרדיט |
| 1930 | *The Thoroughbred* | Sacharine | Alternative title: *Riding to Win* |
| 1931 | *The Pagan Lady* | Carla the Servant | ללא קרדיט |
| 1931 | *Heaven on Earth* | Voodoo Sue | Alternative title: *Mississippi* |
| 1932 | *Jungle Mystery* | Native Woman in Stockade | ללא קרדיט |
| 1933 | *Ladies They Talk About* | Prisoner Mustard | ללא קרדיט Alternative title: *Women in Prison* |
| 1933 | קינג קונג | המשרתת הילידית | ללא קרדיט |
| 1934 | *A Modern Hero* | Mme. Azais' Neighbor | ללא קרדיט |
| 1934 | *Operator 13* | Slave at Medicine Show | ללא קרדיט |
| 1934 | *Black Moon* | Ruva |  |
| 1934 | *Imitation of Life* | Black Cook | ללא קרדיט |
| 1935 | *So Red the Rose* | Slave | ללא קרדיט |
| 1936 | *San Francisco* | Earthquake Survivor | ללא קרדיט |
| 1937 | *Maid of Salem* | Tituba |  |
| 1937 | *In Old Chicago* | Hattie | Credited as Madame Sultewan |
| 1938 | *Island in the Sky* | Scrubwoman | ללא קרדיט |
| 1938 | *The Toy Wife* | Eve, a Black Servant | ללא קרדיט Alternative title: *Frou Frou* |
| 1938 | *The Affairs of Annabel* | Benzedrina, a Convict | ללא קרדיט |
| 1938 | *Kentucky* | Lily |  |
| 1939 | *Tell No Tales* | Jim Alley's mother | ללא קרדיט Alternative title: *A Hundred to One* |
| 1939 | *Torchy Blane... Playing with Dynamite* | Ruby - Black Convict Woman | ללא קרדיט |
| 1940 | *Safari* | Native Woman |  |
| 1940 | *Maryland* | Naomi | ללא קרדיט |
| 1940 | *Love Thy Neighbor* | Lady McBeth | ללא קרדיט |
| 1941 | *King of the Zombies* | Tahama, the Cook and High Priestess |  |
| 1941 | מסעות סאליבן | נגנית ההרמוניות בכנסייה | ללא קרדיט |
| 1942 | *Mokey* | Miss Cully, old black woman | ללא קרדיט |
| 1943 | *Revenge of the Zombies* | Mammy Beulah, the housekeeper | Alternative title: *The Corpse Vanished* |
| 1943 | *Thank Your Lucky Stars* | Bit in "Ice Cold Katie" Number | ללא קרדיט |
| 1949 | *Mighty Joe Young* | Young family servant | ללא קרדיט Alternative title: *Mr. Joseph Young of Africa* |
| 1949 | *The Story of Seabiscuit* | Libby | ללא קרדיט |
| 1954 | *כרמן ג'ונס* | הגר - סבתה של כרמן | ללא קרדיט |
| 1955 | *Medic* | Grandma Jorson | Episode: "All My Mothers, All My Fathers" |
| 1957 | *Something of Value* | Midwife | ללא קרדיט Alternative title: *Africa Ablaze*  |
| 1957 | *Band of Angels* | Flower Vendor | ללא קרדיט |
| 1958 | *The Buccaneer* | Good Luck Charm Vendor |  |
| 1958 | *Tarzan and the Trappers* | Witch Woman | (תפקידה האחרון) |

## לקריאה נוספת

* *The Ghost Walks: A Chronological History of Blacks in Show Business 1865–1910* by Henry T. Sampson, Scarecrow Press (Metuchen, New Jersey, 1988)
* *Black Women in America An Historical Encyclopedia. Volumes 1 and 2.* Edited by Darlene Clark Hine. Copyright 1993, Carlson Publishing Inc., Brooklyn, New York ISBN 0-926019-61-9
* *Black Hollywood, Then and Now*, NPR, February 16, 2005

## קישורים חיצוניים

 מדיה וקבצים בנושא **מאדאם סול-טה-ואן** בוויקישיתוף

* מאדאם סול-טה-ואן, במסד הנתונים הקולנועיים IMDb (באנגלית)
* מאדאם סול-טה-ואן, באתר "Find a Grave" (באנגלית)(באנגלית)

## הערות שוליים